C

|  |
| --- |
| **STANDARDNI OBRAZAC SADRŽAJA DOKUMENTA ZA SAVJETOVANJE** |
| Naslov dokumenta | NACRT ODLUKE O IZMJENAMA I DOPUNAMA ODLUKE O DAVANJU U ZAKUP I NA PRIVREMENO KORIŠTENJE JAVNIH POVRŠINA I ZEMLJIŠTA U VLASNIŠTVU GRADA KARLOVCA  |
| Stvaratelj dokumenta, tijelo koje provodi savjetovanje | Upravni odjel za komunalno gospodarstvo Grada Karlovca |
| Svrha dokumenta / obrazloženje | Nakon stupanja na snagu Odluke o davanju u zakup i na privremeno korištenje javnih površina i zemljišta u vlasništvu Grada Karlovca („Glasnik Grada Karlovca“ br. 6/19), u praktičnoj primjeni pokazali su se određeni problemi, kao i mogući pravci poboljšanja predmetne Odluke.Kako je uočena pojava da si korisnici nakon dodjele lokacije veličine 2 m2 za postavljanje štanda za prodaju sezonskog voća, plodina, cvijeća, suvenira, slika i sl. neovlašteno proširuju prostor za prodaju, predlaže se izmjena članka 6. točke 26. na način da se umjesto samo jedne veličine (2 m2) propiše mogućnost dodjele površina tri različite veličine, i to 4 m2, 8 m2 i 12 m2, s odgovarajućim iznosima zakupnine.S obzirom da Odlukom nije bila izrijekom regulirana mogućnost prodaje iz vozila u mirovanju, što u praksi egzistira temeljem analogne primjene i uz teleološko tumačenje ostalih odredaba Odluke, predlaže se u navedenom smislu dopuniti članak 6. točkom 26.a.Izmijenjenim stavkom 1. članka 7. povećani su iznosi zakupnine za terase. Postojeće zakupnine godinama nisu povećavane, a prema podacima iz drugih gradova vidljivo je da su zakupnine Grada Karlovca daleko među najnižima. Primjeri za najskuplju zonu (0 ili I): 1) Samobor – 70,00 kn/mj./m2 za razdoblje 1.4. do 31.10, dakle, prosječno u godini 40,83 kn/mj./m2, 2) Ogulin – 5,00 kn/dnevno/m2 za površinu do 5 m2 (dakle, 150,00 kn/mj/m2), a 2,50 kn/dnevno/m2 za površinu veću od 5 m2 (dakle, 75,00 kn/mj/m2),3) Sisak – 50,00 kn/mj./m2 za razdoblje 1.4. do 30.9., a 20 kn/mj./m2 za razdoblje 1.10. do 31.3., dakle prosječno u godini 35,00 kn/mj./m2, 4) Velika Gorica – minimalno 40,00 kn/mj./m2,5) Koprivnica – prosječno u godini 75 kn/mj./m2. Članak 8. mijenja se na način da se u njemu grupiraju i precizno definiraju izuzetci od obveze plaćanja naknade za korištenje javnih površina.U članku 21. formulacija točke 6. izjednačava se s formulacijama zahtjeva za sadržajem potvrde Porezne uprave na drugim mjestima Odluke, a njome se također jača i financijska disciplina tako što su sada obuhvaćena sva javna davanja, a ne samo lokalni porezi. Točka 7. briše se kao nepotrebni parcijalni paralelizam, jer je ta situacija obuhvaćena odredbom članka 24. stavka 1. Odluke.Izmijenjenim člankom 24. izostavlja se forma solemniziranog ugovora o zakupu kao još jedan suvišni paralelni teret za korisnika, iz razloga što je ispunjenje njegove obveze plaćanja zakupnine već osigurano zadužnicom, koja po svojoj pravnoj prirodi ima svojstvo ovršne isprave, a eventualno uklanjanje postavljenog predmeta nakon prestanka ugovora o zakupu efikasno se može provesti postupanjem komunalnog redara.U članku 30. točka 4. precizirana je na način da potvrda Porezne uprave ne smije biti starija od 30 dana. Točka 5. mijenja se na način da BON-2 nije potreban u slučaju avansnog plaćanja cjelokupnog iznosa zakupnine.U članku 35. briše se broj „19)“, navođenje kojega je u ovom članku bila posljedica omaške, jer je navedeni reklamni predmet iz članka 6. točke 19. po svojim tehničkim karakteristikama potencijalno atraktivan, pa se lokacija za njegovo postavljanje treba dodjeljivati putem javnog natječaja.U članku 37. stavku 1. brišu se riječi „i trgovačkim društvima u kojima Grad Karlovac ima više od 50% vlasništva“, iz razloga što se taj uvjet, u kontekstu članka 35., ukazuje kao nepotrebno strog i znatno usporava postupak dodjele javne površine u zakup. |
| Datum dokumenta | 04.05.2022. godine |
| – metoda savjetovanja koja će se primijeniti: web savjetovanje, www.karlovac.hr |
| – predmetna izmjena i dopuna Odluke izrađena je temeljem detaljne analize nadležnih Upravnih odjela i Povjerenstva za zakup javnih površina  |
|  |
| ––rok zaprimanja odgovora: 02.06.2022. godine – 30 dana rok savjetovanja  |
| osobe kojoj se sudionici savjetovanja mogu obratiti za dodatne upite: – pročelnik UO za komunalno gospodarstvo Dario Greb, dipl.ing.prom., Ulica Ivana Banjavčića br. 9, tel. 628 118, dario.greb@karlovac.hr i valentina.grubesic@karlovac.hr  |
| – odgovori na postavljenje upite i primjedbe biti će dostupni, osim ukoliko je onaj koji je poslao odgovor tražio da ostanu povjerljivi |